Sydney Chapman
Store norske leksikon,Realfag,Fysikk,Kosmisk geofysikk
Sydney Chapman var en britisk fysiker og matematiker. Han spesialiserte seg i geofysikk, astrofysikk, kinetisk gassteori og meteorologi. Chapman er blant annet kjent for Chapman-funksjonen som brukes til å beskrive hvordan atmosfæren absorberer elektromagnetisk stråling.
Chapman jobbet som professor i Manchester 1919–1924, ved Imperial College, London 1924–1946, og ved Universitetet i Oxford 1946–1953. I tillegg var han gjesteprofessor og rådgivende vitenskapelig direktør ved Geofysisk Institutt i Alaska 1951–1970. Chapman var også vitenskapelig rådgiver for den britiske armé under andre verdenskrig. Han hadde æresprofessorater og doktorgrader fra 15 universiteter og var medlem av 20 vitenskapelige selskaper, blant annet Det Norske Videnskaps-Akademi. Les mer i Store norske leksikon ionosfæren geofysikk elektromagnetisk stråling